La Societat Anònima de Gestió posa en valor els serveis que presta a la ciutadania a través d'un audiovisual corporatiu
09 de desembre 2021

![](/media/akvlytqa/c_sag_nuevaimagencorporativa.jpg?width=850&height=566.9886363636364)

La SAG vol posar en valor els serveis que presta a la ciutadania a través d'un vídeo corporatiu que, sota el lema _El teu entorn, la nostra responsabilitat_, al·ludeix directament a les persones, assumint el seu compromís amb la societat. A través d'este audiovisual pretén transmetre i reflectir cadascun dels serveis que la Societat Anònima de Gestió du a terme.

La SAG, com a empresa pública que s'encarrega de la cura i la neteja dels nuclis urbans del municipi de Sagunt, té com a finalitat mantindre un entorn òptim i oferir uns serveis de qualitat que garantisquen el manteniment continu de la ciutat i el respecte pel medi ambient. En eixe sentit, l'objectiu vital de la SAG és fer de la nostra ciutat un lloc millor per a tots ajudant a la convivència, segons expliquen des de l'empresa pública municipal.

El regidor de la SAG, Roberto Rovira, ha explicat la importància de que la ciutadania conega de primera mà els serveis que s'ofereixen des de la SAG: **«D'una banda, és fonamental que els ciutadans i ciutadanes coneguen quins serveis presta la SAG a la seua ciutat, i per un altre, percebre la seua percepció sobre estos serveis públics. D'esta manera, podrem donar resposta a les necessitats dels nostres veïns i veïnes en matèria de neteja, higiene i cura del medi ambient»**.

Valors com la responsabilitat social de saber que el treball que es realitza des de la SAG és fonamental per al municipi; el compromís amb els ciutadans i les ciutadanes del treball ben fet i el respecte pel medi ambient, centrant els esforços a aconseguir que les seues accions generen el menor impacte possible sobre el planeta, han fet que la SAG s'assente sobre un nou concepte més pròxim a la ciutadania.

Esta transformació també s'ha vist reflectida en la seua imatge corporativa, un nou símbol que ha contribuït a posicionar a la Societat Anònima de Gestió d'una manera més clara i directa. En este sentit, el nou logotip recrea un centelleig que parla de neteja i una fletxa que simbolitza evolució i millora.

En este sentit, Rovira ha insistit en que **«este vídeo ens ajudarà a transmetre a la ciutadania, de manera clara i directa, l'essència de la SAG i els valors que han portat a esta empresa pública a assentar-se sobre unes bases més sòlides»**.

El vídeo també fa referència a la nova pàgina web ([**www.sag.es**](https://sag.es/va/inici/)), una eina totalment actualitzada, més accessible i dinàmica amb la qual la SAG s'acosta a la ciutadania per a mostrar els seus serveis i atendre les necessitats de tots els veïns i veïnes. En l'actualitat, més de 400 treballadors i treballadores vetlen els 365 dies de l'any perquè la ciutat siga un lloc agradable per a viure.

El vídeo complet es pot visualitzar en [**www.sag.es**](https://sag.es/va/inici/) i en [**https://youtu.be/U4-F-P5l254**](https://youtu.be/U4-F-P5l254)

*   [](http://www.facebook.com/sharer.php?u=https://aytosagunto.es/va/actualitat/audiovisual-corporatiu-sag-sagunt-nova-imatge-2021-12-09/ "Facebook")
*   [](http://twitter.com/share?url=https://aytosagunto.es/va/actualitat/audiovisual-corporatiu-sag-sagunt-nova-imatge-2021-12-09/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/audiovisual-corporatiu-sag-sagunt-nova-imatge-2021-12-09/ "Linked In")
*   [](mailto:?body=https://aytosagunto.es/va/actualitat/audiovisual-corporatiu-sag-sagunt-nova-imatge-2021-12-09/)